קאולקיצפלוס

קאולקיצֶפלוס (שם מדעי: Caulkicephalus) הוא סוג זוחל קדום מעופף מסדרת הפטרוזאוריה שחי בתקופת הקרטיקון לפני 130 מיליון שנה. הוא היה קרוב משפחה קטן של האורניתוקרוס.

יצור זה היה קטן בהרבה מקרוביו, אך עדיין הגיע למוטת כנף של 5 מטרים ואורך לסתותיו הגיע ל-290 מ"מ. ליצור הייתה כרבולת קטנה מאחורי ראשו בדומה לפטרנודון, אך קטנה בהרבה. הוא היה בעל לסת ארוכה מלאה בשיניים שנטו לצדדים. בקצה החרטום הייתה בליטה קטנה עגלגלה.

מאובניו נמצאו באי וייט שבבריטניה, ובאזורים דומים ועקב הימצאותם לצד פסולת צמחים וללא קרבה לסלעים ימיים מעריכים שהוא היה יבשתי יותר מקרוביו, אך ייתכן שהיה עף מעל הימים ותפס דגים עם חרטומו הארוך.

קישורים חיצוניים

אורניתוכיריים
פטרוזאורים שחיו בקרטיקון תחתון באירופה
מאובני טקסונים שתוארו ב-2005